S p r á v a

**o výsledkoch a podmienkach výchovno-vzdelávacej činnosti**

#### Materskej školy Benkova 17 v Nitre

**za školský rok 2015/2016.**

**Predkladá :**

…............................................. Prerokované v pedagogickej rade školy

Mgr. Miriam Mošaťová

riaditeľka MŠ dňa : 30. augusta 2016

**Vyjadrenie rady školy:**

Rada školy pri MŠ Benkova 17

odporúča zriaďovateľovi

Mestu Nitra

**schváliť - ~~neschváliť~~**

**Správu o výsledkoch a podmienkach**

**výchovno-vzdelávacej činnosti**

**MŠ Benkova 17**

**za školský rok 2015/2016**

…................................................

Bc. Tatiana Buchová

predseda Rady školy pri MŠ Benkova 17

**Stanovisko zriaďovateľa:**

Mesto Nitra

**schvaľuje - neschvaľuje**

**Správu o výsledkoch a podmienkach**

**výchovno-vzdelávacej činnosti**

**MŠ Benkova 17**

**za školský rok 2015/2016**

…......................................................

za zriaďovateľa

**Vypracovala:** Mgr. Miriam Mošaťová

riaditeľka MŠ

**Východiská a podklady:**

Správa je vypracovaná v zmysle:

1. Vyhlášky Ministerstva školstva SR č. 9/2006 Z. z. zo 16. 12.2005 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení.
2. Metodické usmernenie MŠ SR č. 10/2006-R k vyhláške MŠ SR č. 9/2006 Z. z.
3. Koncepcia školy na roky 2015 - 2020
4. Plán práce školy MŠ Benkova 17 na školský rok 2015/ 2016
5. Vyhodnotenia plnenia plánov práce jednotlivých metodických činností učiteliek MŠ
6. Informácie o činnosti Rady školy pri MŠ Benkova 17 v Nitre

7. Ďalšie podklady vyhodnotenia nadštandardných aktivít školy v čiastkových správach o výchovno-vzdelávacej činnosti v jednotlivých triedach MŠ.

1

1. **Základné identifikačné údaje o škole: (§ 2ods. 1 písm. a)**

|  |
| --- |
| **1.** Názov školy: Materská škola |
| **2.** Adresa : Benkova 17, 949 11 NITRA |
| **3.** telefónne číslo: 037 / 77 31 947 |
| **4.** Internetová adresa: www.msnitra.org e-mailová adresa: [msbenkova@smsnitra.sk](mailto:msbenkova@smsnitra.sk) |
| webové sídlo : www.msbenkova.sk |
| **5.** Zriaďovateľ: Mesto Nitra Štefánikova trieda 60, NITRA 949 01 |

1. **Vedúci zamestnanci školy:**

|  |  |
| --- | --- |
| **Meno a priezvisko** | **Funkcie** |
| Mgr. Miriam Mošaťová | riaditeľka MŠ |
| Monika Šunderlíková | vedúca ZŠS pri MŠ |

1. **Rada školy a poradné orgány školy:**

Rada školy pri MŠ Benkova 17 bola ustanovená v zmysle § 24 zákona č.596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov po voľbách dňa: 21.03.2016. Funkčné obdobie je od 12.04.2016 do 12.04.2020

Je iniciatívny a poradný samosprávny orgán, ktorý vyjadruje a presadzuje záujmy detí, rodičov, pedagogických zamestnancov a ostatných zamestnancov v oblasti výchovy a vzdelávania. Plní funkciu verejnej kontroly, posudzuje a vyjadruje sa k činnosti školy. Rodičia sa môžu osobne zúčastniť zasadnutí rady školy, aj keď nie sú jej členmi.

V školskom roku 2015/2016 zasadala 2 krát. Venovala sa:

- predloženie a schválenie správy o výsledkoch a podmienkach výchovno-vzdelávacej činnosti za uplynulé obdobie, prerokovávala školský poriadok; prerokovávala plánované akcie a aktivity na nadchádzajúce obdobie,

- poskytovanie 2% z daní FO ako pomoc škole;

- analýza a hodnotenie činnosti MŠ v uplynulom období, hodnotenie riaditeľa MŠ

- Riad. MŠ (písomne, telefonicky aj osobne) komunikovala s členmi VMČ Klokočina, ohľadom rekonštrukcie školy a opravy pergoly v MŠ.

**Členovia rady školy**

|  |  |  |  |
| --- | --- | --- | --- |
| **P.č.** | **Meno a priezvisko** | **Funkcia** | **Zvolený /delegovaný/ za** |
| 1. | Bc. Tatiana Buchová | Predseda RŠ | pedagogický zamestnanec |
| 2. | Jana Šmitalová | člen | pedagogický zamestnanec |
| 3. | Želmíra Vargová | člen | nepedagogický zamestnanec |
| 4. | Edita Andelová | člen | rodič |
| 5. | Katarína Berecová | člen | rodič |
| 6. | Klaudia Kotríková | člen | rodič |
| 7. | Ing. Janka Buršáková | člen | za zriaďovateľa – poslanec MZ |
| 8. | Mária Vašinová | člen | za zriaďovateľa – VMČ č.4 |
| 9. | PhDr. Kvetoslava Mikulová | člen | za zriaďovateľa |

2

**Poradné orgány školy:**

Poslaním poradných orgánov v MŠ bolo podielať sa spolu na koncepčnom vedení a riadení materskej školy pri plnení vytýčených cieľov a úloh.

**Pedagogická rada:**

Členmi sú všetci pedagogickí zamestnanci materskej školy.

**Interné metodické združenie** (ďalej IMZ): je poradným orgánom riaditeľa MŠ.

Vedúca IMZ: Jana Šmitalová

Členmi IMZ sú : Bc. Tatiana Buchová, Lucia Kukučková, Zuzana Lacová, Bc. Eva Jóžová, Zuzana Dobrá, Irena Kučerová.

1. **Údaje o deťoch školy za školský rok 2015/2016 (§ 2 ods. 1 písm. b**

|  |  |  |  |  |  |  |  |
| --- | --- | --- | --- | --- | --- | --- | --- |
| Stav k 15. 09. 2015 : 86 | | | | | Stav k 31. 08. 2016: 93 | | |
| Počet tried | Počet detí | Integrované | Počet OPŠD | Počet detí | | Integrované | Počet OPŠD |
| I. | 23 | 0 |  | 24 | |  |  |
| II. | 24 | 0 | 3 | 25 | |  | 3 |
| III. | 23 | 0 |  | 23 | |  |  |
| IV. | 16 | 0 |  | 21 | |  |  |

1. **Údaje o počte zamestnancov a plnení kvalifikačného predpokladu pedagogických zamestnancov**:

|  |  |
| --- | --- |
| **Materská škola** | **Počet** |
| zamestnanci MŠ | 11 |
| Z toho PZ\* | **8** |
| Z počtu PZ | 8 |
| - kvalifikovaní | 8 |
| - nekvalifikovaní | 0 |
| - dopĺňajú si vzdelanie | 0 |
| Z toho NZ\*\* | **3** |
| Z počtu NZ | 3 |
| **-** upratovačky | 3 |
| **-** ostatní | 0 |
| **Školská kuchyňa a jed.** | **5** |
| Spolu počet zamestnancov MŠ + ZŠJ pri MŠ 16 | |

Čo sa týka personálnych zmien, od augusta 2015 pracujú v tunajšej MŠ tri pani upratovačky (dve pani upratovačky na 100% pracovný úväzok, jednej sa úväzok znížil na 50%). V ZŠS nenastali od septembra 2015 žiadne zmeny.

3

1. **Údaje o ďalšom vzdelávaní pedagogických zamestnancov školy:**

|  |  |  |  |  |
| --- | --- | --- | --- | --- |
| **Forma vzdelávania** | **Počet vzdelávaných** | Priebeh vzdelávania/počet | | |
| **ukončilo** | **pokračuje** | **začalo** |
| Využitie grafických programov v edukačnom procese výtvarnej výchovy | 1 | 1 | 0 | 0 |
| Seminár:“ Ako deti (po)rozumejú médiám“. | 2 | 2 | 0 | 0 |
| **Prípravné atestačné vzdelávanie k prvej atestácii pre učiteľov predprimárneho vzdelávania** | 1 | 1 | 0 | 0 |
| **Aktivizujúce metódy vo vzdelávaní** | 3 | 3 | 0 | 0 |
| **Školenie „Škola hrou“** | 1 | 1 | 0 | 0 |
| **Školenie k iŠVP** | 2 | 2 | 0 | 0 |

*Pozn. Tabuľka v prílohe dokumentuje prehľad ukončených programov kontinuálneho vzdelávania pedagogických zamestnancov.*

**Ďalšie vzdelávacie aktivity** :

* Materské školy – aktuálne zmeny v právnych predpisoch a ich aplikácia v praxi (Organizátor – ZO – RVC Nitra)
* Odborný seminár k iŠVP (Organizátor: ŠPÚ Bratislava)

1. **Údaje o aktivitách a prezentácii školy na verejnosti:**

* Vytvorenie a aktualizácia novej web stránky MŠ s prispením rodičov
* Súťaž „Šarkaniáda“ – OC Galéria Nitra
* Výtvarná súťaž „Malý ochranárik;“ v spolupráci so združením rodičov: „Mikuláš“,
* jesenné tvorivé dielne – „Veselé tekvice“,
* vianočné tvorivé dielne + besiedka pre rodičov,
* karneval (február 2016)
* divadelné predstavenie v MŠ – „Domček, ktorý kašľal“ (divadlo Dúha)
* divadelné predstavenie v SDKŠ v Nitre – „O psíčkovi a mačičke“
* pobyt v CZ Párovské Háje
* vystúpenie psov v spolupráci s Dog clubom Nitra,
* plavecký výcvik predškolákov – plavecká škola „Delfín“ v Nitre
* MDD, kúzelnícka show,
* rozlúčka s predškolákmi;
* Vystúpenie detí vo vianočnom mestečku Klokočina
* Dni otvorených dverí v MŠ (máj 2016)
* Návšteva knižnice K. Kmeťku v Nitre (Klokočina)

4

*Účasť na medzinárodných súťažiach :*

* Žitnoostrovské pastelky (január 2016)

*Iné výtvarné súťaže :*

* Vesmír očami detí (február 2016, KOS)
* Svet fantázie (ocenenie 1 dieťa, máj 2016, CVČ Domino Nitra)

*Športové a kultúrne podujatia a akcie organizované pre deti a s deťmi:*

▪ Challange Day, Deň Zeme, Minifutbalový turnaj pre obvod;

* Olympiáda detí v obvode – športové disciplíny (ZŠ Benkova)
* Mikulášske posedenie s programom v ZŠ Benkova
* Mikulášske vystúpenie pred Nitrazdrojom - Klokočina
* Výchovný koncert : „Perníková chalúpka“ (Synagóga Nitra),
* Screening zraku detí predškolského veku (november 2016, Nitra), bola poskytnutá spätná väzba pre rodičov;
* „Evička nám ochorela“ – MŠ Zvolenská,
* Letná športová olympiáda detí materských škôl v Nitre (jún 2016, Mesto Nitra a OŠMaŠ)
* Vystúpenie Sokoliarov (ochrana prírody)

1. **Údaje o projektoch:**
2. Školský projekt: „Ako chrániť malé deti pred drogovými závislosťami“ (od roku 2005)
3. Školský projekt: „Choroby sa nebojíme, radšej si vždy zacvičíme“ (od roku 2006)
4. Miestny projekt: „Turnaj v minifutbale o putovný pohár Zlatého futbalistu“ (od roku 2007), do ktorého sa zapojili deti materských škôl z obvodu Dolná Klokočina.
5. Miestny projekt : „Evička nám ochorela“ v spolupráci so SČK a SZŠ.
6. V spolupráci s preventistom  mestskej polície „Bezpečnosť pre predškoláka“

Cieľ a zámery projektov boli naplnené, z dôvodu úspešnosti a prínosu projektov pre zdravie a úroveň kompetencií detí plánujeme ich realizáciu aj v nasledujúcom školskom roku.

1. **Údaje o výsledkoch inšpekčnej činnosti vykonanej Štátnou školskou inšpekciou:**

V školskom roku 2015/2016 nebola vykonaná inšpekčná činnosť zo strany Štátnej školskej inšpekcie.

1. **Údaje o materiálno-technických a priestorových podmienkach školy:**

Materská škola na Benkovej ulici v Nitre sa nachádza v lokalite Klokočina, v sídliskovej zástavbe. Materská škola pozostáva z dvoch jednoposchodových budov a z jednej hospodárskej budovy. Ku koncu školského roka boli v našej materskej škole štyri triedy s počtom chodiacich 93 detí.

Rozloha školského dvora s dostatkom zelene je 40 árov. Využívali sme aj telocvičňu, ktorú

5

plánujeme v ďalšom období renovovať a naďalej dopĺňať novým náradím a náčiním. Pri tunajšej MŠ je zriadené Zariadenie školského stravovania (ďalej ZŠS), čo je pozitívum pre materskú školu. Vybavenie a zariadenie kuchyne spĺňa všetky bezpečnostné požiadavky a normy. Boli zakúpené nové kuchynské potreby.

V revitalizácii školského dvora sme pokračovali doplnením atrakcií pre deti na rozvíjanie pohybových zručností. Lokálne, čiastočné opravy sme zabezpečili podľa možností z vlastných zdrojov. V ďalšom období plánujeme zrenovovať dopravné ihrisko v areáli MŠ.

**Materiálno-technické podmienky :**

V súlade s úlohami koncepčného zámeru rozvoja MŠ sme v hodnotenom období

* zlepšili vybavenosť hračkami a učebnými pomôckami, doplnená bola i odborná literatúra pre pedagógov;
* doplnené boli pomôcky a vybavenie na telesnú výchovu a pohybové aktivity, dopravnú výchovu; environmentálnu výchovu a hudobné činnosti;
* dotácia na predškolákov bola využitá v plnej výške, bola zakúpená didaktická technika a učebné pomôcky.
* v MŠ sú nainštalované aj interaktívne tabule, čo prispieva k obohateniu edukačného procesu.
* zabezpečený je prístup pedagógov k najnovším informáciám a IKT – sprístupnením internetu v riaditelni školy.
* zriaďovateľom bola zakúpená detská posteľná bielizeň.
* vytvorená a aktualizovaná bola nová web stránka školy v spolupráci s rodičmi.

**Priestorové podmienky :**

K cieľu vytvoriť vhodné a príjemné životné-pracovné prostredie sme smerovali tým, že sme

* v spolupráci s vedúcou ZŠS sme zabezpečovali samostatné stravovanie detí z tried v A pavilóne, čo prispieva k vytváraniu priaznivých psychohygienických podmienok v MŠ;
* každá trieda má samostatnú šatňu, spálňu a herňu,
* priestory sú využívané efektívne,
* pravidelne sa dopĺňajú učebnými pomôckami, hračkami, didaktickou technikou a novými potrebnými vecami.

Z dôvodu zabezpečenia hygienickej kvality a bezpečnosti priestorov bola:

* realizovaná jarná a jesenná brigáda rodičov na úprave areálu MŠ ;
* v spolupráci s mestskými službami bol zabezpečený odvoz bioodpadu,
* bola vykonaná deratizácia ;
* riešená havária vodovodného potrubia pod pergolou,
* vykonaná odborná prehliadka detských preliezok, šmýkľaviek a hracích prvkov v areáli materskej školy

Zriaďovateľom boli zrealizované rekonštrukčné práce :

▪ v hospodárskom pavilóne (kuchyňa – maľovanie, prívod TÚV), 6

▪ kompletná výmena potrubia TÚV v pavilóne B.

1. **Údaje o finančnom a hmotnom zabezpečení výchovno-vzdelávacej činnosti školy:**

Materská škola Benkova 17 Nitra, ako organizačná jednotka Mesta Nitra bez právnej subjektivity je napojená na rozpočet Mesta Nitra a informácie sú súčasťou záverečného účtu mesta Nitry, ktorý je zverejnený na webovom sídle mesta Nitry.

Výšku príspevku za pobyt dieťaťa v materskej škole určuje : **Všeobecne záväzné nariadenie Mesta Nitry č. 21/2008 zo dňa 28.8.2008 o výške príspevku na čiastočnú úhradu nákladov v školách, v školských výchovno – vzdelávacích zariadeniach a na čiastočnú úhradu nákladov a podmienky úhrady v školských účelových zariadeniach v zriaďovateľskej pôsobnosti Mesta Nitry v znení dodatku č. 1, č. 2, č. 3,č.4 a dodatku č. 5.**

**Mesačný príspevok v materskej škole:**

**Dieťa do 3 rokov 50 ,00 EUR**

**Dieťa od 3 rokov 14,00 EUR**

**Mimorozpočtové zdroje,** ktoré škola získala v školskom roku 2015/2016

|  |  |
| --- | --- |
| Príspevky ZRŠ | 1 379 € |
| 2% z dane | 1 563 € |
|  |  |
| **Spolu** | **2 942 €** |

Príspevok v materskej škole sa neuhrádza za dieťa:

1. ktoré má jeden rok pred plnením povinnej školskej dochádzky,
2. ak zákonný zástupca predloží riaditeľovi materskej školy doklad o tom, že je poberateľom dávky v hmotnej núdzi a príspevkov dávky v hmotnej núdzi,
3. ktoré je umiestnené v zariadení na základe rozhodnutia súdu.

Príspevok v materskej škole na základe rozhodnutia zriaďovateľa sa neuhrádza za dieťa:

1. ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom,
2. ktoré nedochádzalo do materskej školy v čase letných prázdnin,
3. pomernú časť príspevku uhrádza zákonný zástupca v prípade, že bola prerušená prevádzka materskej školy zapríčinená závažnými dôvodmi zriaďovateľa bez možnosti zaradenia dieťaťa do náhradnej materskej školy.
4. **Cieľ koncepčného zámeru školy**

V zmysle zákona NR SR č. 245/2008 Z.z. o výchove a vzdelávaní a o zmene a doplnení niektorých zákonov prioritnou úlohou v školskom roku 2015/2016 bolo implementovať do pedagogickej praxe Školský vzdelávací program MŠ Benkova 17 „Učíme sa hravo, zdravo“ a interný projekt zameraný na environmentálne cítenie a konanie detí „Poznaj a chráň“. 7

Pokračovalo systematické vzdelávanie pedagógov v rámci kontinuálneho vzdelávania, aktivitami IMZ i účasťou pedagógov na seminároch, workshopoch, tvorivých dielňach a pod.

Konkrétne ciele koncepčného zámeru sme plnili prostredníctvom projektov, do ktorých je MŠ zapojená.

1. **Údaje o výsledkoch hodnotenia výchovno-vzdelávacej činnosti:**

V zmysle školského zákona sme v školskom roku 2015/2016 v MŠ aplikovali vlastný Školský vzdelávací program „Učíme sa hravo, zdravo“, vychádzajúci zo Štátneho vzdelávacieho programu ISCED 0 , ako základný pedagogický dokument.

V tomto školskom roku sme pracovali aj s vlastným environmentálnym programom Poznaj a chráň. V druhom polroku sme aplikovali v triede 5-6 ročných detí realizovať výchovno-vzdelávací program „Srdce na dlani“, zameraný na sociálno-emocionálny a morálny vývin detí proti násiliu, ktorý pomáha riešiť agresiu, násilie, šikanovanie, týranie, hyperaktivitu, introverziu a rozvíja u detí empatiu, komunikačné zručnosti, morálne správanie, dobré sociálne vzťahy, súdržnosť v triede a spoluprácu školy a rodiny. Z dôvodu účinnosti tohto programu bude vhodné ho realizovať aj v nadchádzajúcom školskom roku.

Veľký dôraz sme kládli na individuálne rozvojové možnosti, ktoré vyplývajú z vrodeného potenciálu každého dieťaťa. Zámerným a cieľavedomým pôsobením našich učiteliek sme sa snažili nachádzať cestu pre rozvíjanie schopností, zručností a rozvíjania intelektu zverených detí. Prostredníctvom rozvíjania poznávacích procesov si každé dieťa rozširovalo svoj veku primeraný poznatkový systém s osvojovaním základných myšlienkových operácií, pričom sme sa zameriavali a podporovali aj adekvátnu komunikáciu a vyjadrovanie. Využívaním PC, interaktívnej tabule, elektronickej digitálnej hračky a detských edukačných softvérov sme napomáhali porozumeniu pojmom a činnostiam súvisiacich s technológiami digitálnej gramotnosti detí.

Podporovali sme rozvoj základných lokomočných pohybov detí realizovaním zdravotných cvičení, dychových a relaxačných cvičení, tiež aktivít a projektov so športovým zameraním. Pohybové a relaxačné cvičenia sme uskutočňovali aj viackrát v priebehu dňa (pohybové, kruhové hry, hry so spevom, tanec, pohybové improvizácie, hra na telo a pod.). Sezónne sme zaraďovali špeciálne pohybové aktivity – bicyklovanie, kolobežkovanie. Školský dvor bol vybavený novými drevenými prvkami na rozvíjanie pohybových zručností detí (domček).

Deti nadobudli základné pravidlá bezpečnosti a ochrany zdravia, iniciatívne ich dodržiavali napr. pri manipulovaní s rôznorodými materiálmi, hračkami, nástrojmi, náradím, náčiním, v cestnej premávke s využívaním reflexnej vesty, aj počas činností súvisiacich so sebaobsluhou, hygienou, stolovaním.

Plánovaním a organizovaním edukačných aktivít (využívaním stratégií) sme deťom poskytli príležitosť na vytváranie a prejavovanie hodnotových a etických postojov, deti vyjadrovali svoje skúsenosti, postoje, názory, city a presvedčenia. Dbali sme na dodržiavanie vzájomne dohodnutých pravidiel, čím sme umožnili deťom uvedomovať si dôsledky

vlastného správania a konania na základe reflexie, schopnosti hodnotiť vlastný výkon, spôsobilosti atď.

8

Vytvorené boli podmienky pre aplikáciu nových foriem výchovno-vzdelávacej práce, v rámci interného metodického združenia pedagógovia diskutovali a vymieňali si skúsenosti z organizácie edukačnej práce s deťmi napr. v centrách aktivít, projektové učenie a pod. Konzultovali obsah nových metodík a ich aplikáciu v pedagogickej praxi.

V kontakte s deťmi sme uplatňovali aktivizujúce metódy, ktoré viedli k objavovaniu poznatkov na základe vlastného činnostného hľadania, využívali problémové, heuristické metódy, uplatňovali individuálne a skupinové formy práce s deťmi.

Deti sa v dvoch termínoch zúčastnili pobytu v CZ Párovské Háje.

V rámci IMZ sme sa oboznamovali s iŠVP, pripravovali sme materiál k tvorbe nového ŠkVP. Podporovali sme vzdelávanie učiteľov, zvyšovali sme právne vedomie a vzdelávanie v oblasti iŠVP.

V školskom roku 2015/2016 neboli dané žiadne nápravné opatrenia.

1. **Úspešnosť MŠ pri príprave detí na vstup do ZŠ**

Všetky deti predškolského veku boli patrične pripravené na vstup do ZŠ. Tri deti majú odloženú povinnú školskú dochádzku na žiadosť rodičov a po dohode so školským psychlógom.

1. **Voľnočasové aktivity školy:**

V rámci rozvíjania podporných výchovno-vzdelávacích aktivít deti absolvovali:

* + oboznamovanie sa s **anglickým jazykom** (lektorovalo **Cirkevné centrum voľného času Klokočina**) 22 detí.

Činnosť uvedeného záujmového útvaru a krúžkov bola organizovaná v súlade s profiláciou školy a na základe záujmu zákonných zástupcov. Organizovaná bola v popoludňajších hodinách.

1. **Hodnotenie spolupráce s rodičmi:**

Vysoko si ceníme spoluprácu rodičov našich detí. Zapájali sa do všetkých aktivít a kultúrno-spoločenských akcií (tvorivé dielne, vystúpenia detí), ktoré organizovala materská škola. Rodičia pomohli pri rozmnožovaní materiálov na edukačné aktivity i metodický materiál pre pedagógov. Aktívne spolupracovali pri úprave školského dvora v rámci dvoch brigád. Pomohli pri inštalovaní a spravovaní IKT (opravy, aktualizácie web stránky školy).

Zo strany školy bola rodičom poskytovaná poradenská činnosť v oblasti pedagogického pôsobenia na deti, odporúčanie a sprostredkovanie návštevy psychológa pre deti s poruchami pozornosti a správania a logopéda pre deti s poruchami reči.

**Rodičovské združenie** „Rodičia svojim deťom“ pôsobí ako občianske združenie s vlastnými stanovami. Ide o občiansku (rodičovskú) organizáciu, vytvorenú podľa zákona o združovaní občanov. Poslaním združenia je predovšetkým zlepšovanie neformálnych vzťahov medzi školou a rodinou organizovaním spoločných záujmových aktivít pre deti, rodičov a učiteľov.

9

Rodičia sa aj prostredníctvom tohto inštitútu podieľali na riešení problémov školy, pomáhali tiež materskej škole finančnými prostriedkami na nákup materiálu a pomôcok na výchovno-vzdelávaciu činnosť detí, prispievali 2% dane z príjmu, brigádnickou činnosťou sa podieľajú na úprave areálu MŠ a pod.

1. **Spolupráca s inými subjektmi podieľajúcimi sa na výchove a vzdelávaní:**

* **CPPPaP** na Vŕšku 4 Nitra, depistáž a posúdenie školskej zrelosti a individuálne poradenstvo pre rodičov;
* **ZŠ Benkova** , s cieľom zabezpečiť bezproblémový proces zaškolenia a adaptácie našich predškolákov na prostredie ZŠ (2 návštevy školy s programom);
* **Gymnázium Golianova** , pri organizovaní podujatí v MŠ (Minifutbal)
* **CZ –Párovské Háje,** dva pobyty zamerané na environmentálnu výchovu, CO a zdravý životný štýl;
* **Krajská knižnica K.** **Kmeťka –** rozvíjanie predčitateľskej gramotnosti, práce s informáciami;
* **MPC Nitra –** vzdelávanie pedagogických zamestnancov;
* **SČK –** program Evička nám ochorela (ochrana zdravia a prevencia úrazov);
* **CVČ Domino Nitra –** výtvarné súťaže
* **KOS Nitra -** výtvarná súťaž „Vesmír očami detí“
* **MsP Nitra –** dopravná výchova,  bezpečnosť a prevencia v cestnej premávke
* **Sekcie pri OŠMaŠ Nitra :**
* **Športová olympiáda MŠ mesta Nitra**

10